stanford-oval/wikipedia huggingface dataset:
אמפולי
היסטוריה

יישוב התקיים במקום החל מהתקופה הרומית הקדומה ועד המאה הרביעית לפחות. במפת פויטינגר המקום נקרא portu, כלומר עיר נמל. כנראה הכוונה לנמל על נהר בסמוך לשתי הדרכים הרומיות הראשיות שעברו בה: Via Quinctia שהוליכה מפירנצה לפיזה ו-Via Salaiola בדרך לוולטרה.
במאה השמינית היא מוזכרת כ-אמפוליס (Empolis). ב-1119 היא נזכרת כחלק משטחי רוזנות Guidi. ב-1182 עברה לשלטון פירנצה. ב-1260 התקיימה בה הוועידה שבה האציל הפלורנטיני Farinata degli Uberti, ממנהיגי הגיבלינים, התנגד להריסת פירנצה.
אתרים בעיר

כיכר Farinata degli Uberti הידועה גם כ"כיכר האריות" (Piazza dei Leoni). במרכזה מזרקת שיש עם נימפות מים ואריות, של לואיג'י פמפלוני.
כנסיית אנדראס הקדוש (Collegiata di Sant'Andrea). נראה שהייתה שם כנסייה כבר במאה החמישית, היא נבנתה מחדש במאה ה-11, והיא מוזכרת בבולה אפיפיורית מ-1059. בכנסייה יצירות אמנות משל פרנצ'סקו בוטיצ'יני, לוקה דלה רוביה, לורנצו די ביצ'י (Lorenzo di Bicci) וזנובי דל רוסו (Zanobi del Rosso).
אתר לזכר הנשלחים למחנות ההשמדה, ברחוב Fratelli.
תיאטרון "שלום" (Teatro Shalom) ברחוב Ferruccio Busoni מספר 24/26.
תחבורה

אמפולי נמצאת על קו הרכבת הראשי מפירנצה לפיזה ויש ממנה גם קו ישיר לסיינה.
ראו גם

מועדון הכדורגל של אמפולי
הערות שוליים

↑  Florence & Tuscany, Eye Witness travel guides, p160
↑  אתר התיאטרון
| --- | --- |
בקרת זהויות :  NLI: 987007557337405171  GND: 4217920-8  LCCN: n80113669  MusicBrainz: ff8b7937-f59d-40b6-952e-eed6d77d3241  VIAF: 167465264   WorldCat (עם VIAF): 167465264
אמליה, דוכסית בבוואריה

| --- | --- |

 לידה:  24 בדצמבר 1865 מינכן, ממלכת בוואריה ממלכת בוואריה 
 פטירה:  26 במאי 1912 (בגיל 46) שטוטגרט, הקיסרות הגרמנית הקיסרות הגרמנית 
 מדינה:  ממלכת בוואריה 
 מקום קבורה:  לודוויגסבורג 
 בן או בת זוג:  וילהלם קארל (4 ביולי 1892–?) 
 
אמליה מריה, דוכסית בבוואריה (בגרמנית: Amalie Maria, Herzogin in Bayern;‏ 24 בדצמבר 1865 – 26 במאי 1912), הייתה אשתו של וילהלם קרל, דוכס אוראך (לימים מינדאוגאס השני, מלך ליטא).
ביוגרפיה

אמליה נולדה ב-24 בדצמבר 1865 במינכן, ממלכת בוואריה, והייתה בתם היחידה של קרל תאודור, דוכס בבוואריה ואשתו הראשונה סופיה, נסיכת סקסוניה, בתם של יוהאן, מלך סקסוניה ואמליה אוגוסטה, נסיכת בוואריה. היא נקראה בגרסה הצרפתית של שמה, אמלי, והייתה ידידה לכל החיים עם בת דודתה, מריה ולריה, ארכידוכסית אוסטריה.
ב-4 ביולי 1892 התחתנה אמליה בטגרנזי עם וילהלם קרל, דוכס אוראך, בנם הבכור של וילהלם, דוכס אוראך ואשתו השנייה פלורסטין, נסיכת מונקו, ממנו נולדו לה 9 ילדים. אמליה מתה בשטוטגרט, ממלכת וירטמברג, ב-26 במאי 1912, בגיל 46, לאחר לידת בנה התשיעי.
משפחתה

ב-4 ביולי 1892 התחתנה אמליה עם וילהלם קרל, דוכס אוראך, בנם הבכור של וילהלם, דוכס אוראך ואשתו השנייה פלורסטין, נסיכת מונקו, ממנו נולדו לה 9 ילדים:
מריה גבריאלה, נסיכת אוראך (1893–1908)
אליזבת, נסיכת אוראך (1894–1962), התחתנה עם קרל, נסיך ליכטנשטיין, דודו של פרנץ יוזף השני, נסיך ליכטנשטיין
קרולה, נסיכת אוראך (1896–1980)
וילהלם, נסיך אוראך (1897–1957), התחתן בנישואים מורגנטיים עם אליזבת טוירר
קרל גרו, דוכס אוראך (1899–1981), התחתן עם גבריאלה, רוזנת ולדבורג-זיל
מרגרטה, נסיכת אוראך (1901–1975)
אלברכט, נסיך אוראך 1903–1969), התחתן עם רוזמרי בלקאדר, ולאחריה התחתן עם אוטה וולדשמידט
אברהרד, נסיך אוראך (1907–1969), התחתן עם איניגה, נסיכת טורן וטקסיס
מכטילד, נסיכת אוראך (1912–2001), התחתנה עם פרידריך קרל, נסיך הוהנלוהה-וולדנבורג-שילינגספירסט
אנדרו גילום

אנדרו גילום (באנגלית: Andrew Gillum; נולד ב-26 ביולי 1979) הוא פוליטיקאי אמריקאי שכיהן כראש עיריית טלהסי שבפלורידה. גילום התמודד מטעם המפלגה הדמוקרטית לכהונת מושל פלורידה בבחירות שנערכו בשנת 2018.
ביוגרפיה

גילום נולד במיאמי. אחד משבעת ילדיהם של פרנסיס וצ'ארלס. אביו היה עובד בניין ואמו נהגת הסעות ילדים. הוא סיים תואר ראשון במדע המדינה באוניברסיטת פלורידה A&M. ב-2003 נבחר למועצת העיר טלהסי, והיה בכך לצעיר ביותר לכהן בתפקיד זה. ב-2014 נבחר לראשות העיר וכיהן בתפקיד עד נובמבר 2018.
ב-2018 נבחר למועמד המפלגה הדמוקרטית למשרת מושל פלורידה, לאחר שגבר בבחירות המקדימות על המועמדת שנחשבה לבעלת הסיכויים הגבוהים ביותר, גוון גראהם. בבחירות הכלליות הוא הפסיד לחבר בית הנבחרים של ארצות הברית, רון דה-סנטיס בפער של 0.4 אחוזים.
גילום נשוי ואב לשלושה. במרץ 2020 נתפס בבית מלון בחברת שני גברים נוספים, אחד מהם זונה שסבל ממנת יתר, כשבחזקתם סמים. בעקבות הפרסום התוודה גילום על היותו מכור לאלכוהול ולסמים וכן יצא מהארון כבי-סקסואל.
הערות שוליים

↑  Democratic star ex-mayor Andrew Gillum to enter rehab, ‏BBC
אריה לופסקו

אריה (ריקו) לופסקו (3 במאי 1913– 17 בפברואר 1991) היה מצנחני היישוב.
ביוגרפיה

אריה (ריקו) לופסקו נולד בעיר פולושטי ברומניה והיה הצעיר במשפחה עם שבעה ילדים, ציונית מהמעמד הבינוני. בגיל צעיר הצטרף לתנועת השומר הצעיר והתחנך לעלייה לארץ ישראל. במסגרת זו עבר הכשרה והכנה לעבודה בחקלאות.
ב־25 בדצמבר 1932 עלה עם חברי התנועה לארץ ישראל. יחד עם קבוצת "מלט" עבר להכשרה בפתח תקווה ומשם עברה הקבוצה בשנת 1934 להשלים את קיבוץ שריד. עבד בשדה, בסלילת כבישים וכנהג.
עם הקמת הפלמ"ח, הצטרף לשורותיו לפלוגה ב'. נשלח לקורס מפקדי מחלקות ביבנאל, והיה מפקד יחידת הפלמ"ח בקיבוץ אילון.
כאשר הוחלט לגייס מתנדבים מקרב יהודי ארץ ישראל לצאת לשליחות הצלה באירופה, התנדב וגויס לצבא הבריטי. הוא הצטרף למשלחת השליחים-הצנחנים וצנח ברומניה ב-3 במאי 1944 יחד עם יצחק שחם (מקרסקו). הוא נתפס וישב בכלא מספר חודשים.
עם תום המלחמה נשאר ברומניה ופעל בארגון עליית יהודי רומניה לארץ ישראל. היה מעורב בשילוח ה"פאן יורק" וה"פאן קרסנט" ועליהן כ-15000 יהודים. הוא המשיך בפעילות זו עד שנת 1949, ושב ארצה לקיבוצו שריד.
בקיבוץ השתלב בחיי המשק והיה פעיל במשך שנים רבות כגזבר, מקים ומנהל המפעל לאופני השחזה "גמל" ועבד במטע האבוקדו. הוא מילא תפקידים מחוץ לקיבוץ: גזבר ומנהל קואופרטיב המשאיות "התבור", גזבר "פרי-העמק" וממנהלי ארגון המשאיות תחבורה", יועץ בנושאי פיתוח ותחבורה, לחוף השנהב ומצרים.
היה נשוי לגיטה, בושקה ומרים. ילדיו - רמי, ניבה ודובי.
נפטר ב-17 בפברואר 1991 ונטמן בקיבוצו שריד.
אנדרו גולד

| --- | --- |

 לידה:  2 באוגוסט 1951 ברבנק, ארצות הברית 
 פטירה:  3 ביוני 2011 (בגיל 59) לוס אנג'לס, ארצות הברית 
 שם לידה:  Andrew Maurice Gold 
 מוקד פעילות:  ארצות הברית 
 תקופת הפעילות:  1967–2011 (כ־44 שנים) 
 מקום לימודים:  בית הספר אוקווד 
 סוגה:  פולק רוק 
 שפה מועדפת:  אנגלית 
 כלי נגינה:  גיטרה 
 חברת תקליטים:  אסיילום רקורדס 
 www.andrewgold.com
 פרופיל ב-IMDb
 
אנדרו גולד (באנגלית: Andrew Maurice Gold;‏ 2 באוגוסט 1951, ברבנק – 3 ביוני 2021, לוס אנג'לס) היה זמר-יוצר, מוזיקאי ומפיק אמריקאי.
קורות חיים

אנדרו גולד נולד ב-2 באוגוסט 1951 בברבנק שבקליפורניה למשפחת מוזיקאים. אמו מארני ניקסון הייתה זמרת. אביו ארנסט גולד היה יהודי יליד אוסטריה שנמלט עם משפחתו לארצות הברית בשנות ה-30 של המאה ה-20.
אנדרו גולד החל לכתוב שירים כבר בגיל 13. בגיל 16 בהיותו באנגליה הוא הקים להקה בבית הספר.
בשנות ה-70 של המאה ה-20 הוא היה חבר בלהקת Bryndle שפעלה בלוס אנג'לס. בשנת 1974 הוא עבד על האלבום של לינדה רונסטאדט. לאור ההצלחה שיתוף פעולה זה נמשך לאלבומים נוספים של הזמרת.
בשנת 1975 יצא האלבום הראשון של גולד. האלבום השני What's Wrong with This Picture? יצא בשנת 1976. שיר מאלבום זה הגיע למקום ה-7 בבילבורד הוט 100. השיר Never Let Her Slip Away מהאלבום השלישי שיצא בשנת 1977 הגיע למקום החמישי במצעד הסינגלים הבריטי.
בשנת 1983, יחד עם גרהאם גולדמן, הקים גולד את להקת Wax שפעלה במשך חמש שנים. שירי הלהקה זכו להצלחה בבריטניה.
בשנת 1989 גולד ניגן באלבום של שר "Heart of Stone". בתחילת שנות ה-90 של המאה ה-20 להקתו Bryndle התאחדה והוציאה אלבום חדש.
השיר "Spooky Scary Skeletons" של גולד זכה להצלחה רבה והגיע ל-350 מיליון צפיות ביוטיוב.
לאנדרו גולד חלה בסרטן הכליה והוא נפטר מהמחלה ב-3 ביוני 2011.
רשימת אלבומים

1975: Andrew Gold
1976: What's Wrong with This Picture?
1978: All This and Heaven Too
1980: Whirlwind
1996: Halloween Howls (Andrew Gold & Friends)
1997: Greetings From Planet Love (The Fraternal Order of All)
1997: Thank You for Being a Friend: The Best of Andrew Gold
1998: ...Since 1951
1999: Warm Breezes
2000: The Spence Manor Suite
2002: Intermission
2008: Copy Cat
אירוויזיון הילדים 2008

| --- | --- |
 סלוגן התחרות: "‎Fun In The Sun!" (כיף בשמש)
 מספר התחרות:  6
 גמר:  22 בנובמבר 2008
 מנחים:  אלכס מיכאל וסופיה פרסקבה
 רשת השידור המפיקה:  קפריסין CyBC
 מיקום האירוע:  קפריסין לימסול, קפריסין
 השיר הזוכה:  גאורגיה גאורגיה בזיקבי, בזז... (...Bzz)
 שיטת הניקוד:  8-1, 10 ו-12 מכל מדינה, כל מדינה מקבלת 12 נקודות לפי שההצבעה מתחילה
 מספר משתתפות:  15
 מדינות שמשתתפות לראשונה:  אין
 מדינות שחוזרות לאחר פרישה:  אין
 מדינות שפרשו מהתחרות:  שוודיה שוודיה פורטוגל פורטוגל
 מופעי פתיחה/ביניים:  פתיחה-קבוצת רקדנים ביחד עם שני זמרים, ביניים-דימה בילאן, אוורידיקי (נציגת קפריסין ב-אירוויזיון 2007), בעלה דימטריס קורגיאלס וכל הזמרים המשתתפים
 סיימו עם 0 נקודות:  אין
 המדינות המשתתפות
 
   מדינות משתתפות   מדינות שהשתתפו בעבר אך לא השתתפו בשנת 2008
 → אירוויזיון הילדים 2007 אירוויזיון הילדים 2009 ← 
 
אירוויזיון הילדים 2008 היא ההפקה השישית של אירוויזיון הילדים.
התחרות נערכה ב"Spyros Kyprianou Athletic Center"[דרוש תרגום] בלימסול בקפריסין, לאחר שהמדינה נבחרה על ידי איגוד השידור האירופי מבין שלוש המדינות המועמדות לארח את התחרות. בשנה זו התחרו 15 מדינות וגאורגיה זכתה בפעם הראשונה במקום הראשון באירוויזיון הילדים.
המדינה המארחת

שלוש מדינות התמודדו על אירוח התחרות ב-2008:CyBC (רשות השידור הקפריסאית) TV4 (ערוץ שוודי החבר באיגוד השידור האירופי) ו-NTU (רשות השידור האוקראינית). ב-27 במאי 2007 נבחרה הרשות הקפריסאית לארח את אירוויזיון הילדים זה, דבר שהיה אחד הגורמים לפרישת TV4 מהתחרות לשנה זו.
שינויים בתחרות ביחס לשנים הקודמות

אירוויזיון ילדים זה היה אירוויזיון הילדים הראשון בו הייתה בנוסף להצבעת הקהל בבית גם הצבעת שופטים לאור העובדה שגם באירוויזיון חזרו לכך בשנה זו,רק אוקראינה הצביעה בהצבעת שופטים בלבד בשל יום הזיכרון להולודומור אך התחרות שודרה שם ביום המחרת. בנוסף זו הייתה הפעם הראשונה בה כל ההכנסות מההצבעות הקהל נתרמו ליוניצ"ף. כמו כן בנוסף למדינות שהשתתפו בתחרות, התחרות שודרה גם באוסטרליה, ישראל, בוסניה והרצגובינה ואזרבייג'ן.
מדינות משתתפות

15 מדינות השתתפו בתחרות:
| סדר | מדינה | שפה | מבצע | שיר | תרגום לעברית | מקום | נקודות |
| --- | --- | --- | --- | --- | --- | --- | --- |
| 1 | רומניה רומניה | רומנית | מדלינה & אדרנה | Salvaţi planeta! | תצילו את הפלנטה | 9 | 58 |
| 2 | ארמניה ארמניה | ארמנית | מוניקה | Իմ Երգի Հնչյունե | המנגינה של השיר שלי | 8 | 59 |
| 3 | בלארוס בלארוס | בלארוסית, רוסית | דשה & קרינה & אלינה | Сердце Беларуси | הלב של בלארוס | 9 | 52 |
| 4 | רוסיה רוסיה | רוסית | מיכאיל פונטוב | Спит ангел | שנת מלאך | 7 | 73 |
| 5 | יוון יוון | יוונית | ניקי ינוצ'ו | Καποια νύχτα | לילה אחד | 14 | 19 |
| 6 | גאורגיה גאורגיה | ג'יבריש | חבורת בזיקבי | ...Bzz | בזז... | 1 | 154 |
| 7 | בלגיה בלגיה | הולנדית | אוליבר | !Shut Up | תשתוק! | 11 | 45 |
| 8 | בולגריה בולגריה | בולגרית | קראסטיאנה קראסטבה | Една мечта | חלום אחד | 15 | 15 |
| 9 | סרביה סרביה | סרבית | מאיה מזיץ' | Увек кaд у небо погледaм | בכל פעם שאני מסתכלת על השמיים | 12 | 37 |
| 10 | מלטה מלטה | אנגלית | דניאל טסטה | Junior Swing | נדנדת ילדים | 4 | 100 |
| 11 | הולנד הולנד | הולנדית | מריסה | 1 dag | יום אחד | 13 | 27 |
| 12 | אוקראינה אוקראינה | אוקראינית | ויקטוריה פטריק | Матроси | מלחים | 2 | 135 |
| 13 | ליטא ליטא | ליטאית | אגלה יורגאייטיטה | Laiminga diena | יום שמח | 3 | 103 |
| 14 | מקדוניה מקדוניה | מקדונית | בובי אנדונוב | Прати ми СМС | תשלחי לי אס.אם.אס | 5 | 93 |
| 15 | קפריסין קפריסין | יוונית | אלינה מנורי & צ'אריס סאווה | Γιούπι για! | יוופי יא | 10 | 46 |
מדינות אחרות

אזרבייג'ן אזרבייג'ן - הייתה ברשימת המשתתפות עד הרגע האחרון אך מאחר שהם לא מצאו משתתף מתאים, הם פרשו ברגע האחרון. בסופו של דבר, הופעת הבכורה הראשונה של המדינה הייתה ב-2012.
פולין פולין - רשות השידור הפולנית שקלה חזרה לתחרות בשנה זו לאחר ארבע שנות אי השתתפות אך בעקבות המקום האחרון בגמר אירוויזיון 2008, היא חזרה בה מכוונתה.
מגישי ניקוד

בלארוס בלארוס - ארינה אלאקוביץ'
סרביה סרביה - אנדליה אריץ'
הולנד הולנד - פמקה ראוך (התמודדה בקדם ההולנדי לבחירה הנציג באירוויזיון הילדים 2007)
איסהאיה

איסהאיה ( באנגלית: Isahaya; ביפנית: 諫早市 ) היא עיר הממוקמת במחוז נגסאקי, יפן. העיר נוסדה ב-1 בספטמבר 1940. נכון ל-1 בספטמבר 2021, אוכלוסיית העיר נעמדה ב־133,115 תושבים וצפיפות אוכלוסין עומדה על 390 נפשות לקמ"ר. השטח הכולל של העיר הוא 341.79 קמ"ר.
ב -1 במרץ 2005, העיירות Tarami, Moriyama, Iimori, Takaki ו Konagai (כולן ממחוז קיטאטאקי (אנ') ) מוזגו כדי ליצור את העיר החדשה איסהאיה. העיר הייתה בעבר חלק ממחוז קיטאטאקי, אך עקב המיזוג, למחוז לא נותרו עוד ערים והמחוז פורק רשמית.
מיקום

המיקום הגאוגרפי של העיר על האי קיושו במחוז נגסאקי שבאזור קיושו. היא גובלת בערים נגסאקי, אומורה, אונזן והכפרים נאגאיו טארה . נהר הונמיו זורם בעיר .
היסטוריה

שם המקום של "איסהאיה" הופיע במסמך משנת 1197 בתקופת קמקורה, (1185–1333) בה שלטו ביפן השוגונים לבית קמקורה.
בשנת 1587 במהלך תקופת אזוצ'י-מומויאמה, השוגון אודה נובונאגה השני שינה את שם משפחתו ל"איסהאיה-Isahaya" ושם השטח שהוא שלט עליו שונה ל-Saga Isahaya.
העיר הייתה מרכז מסחרי חשוב לאזור החקלאי שמסביב מאז המאה ה-13. היא הפכה לעיר מבצר בה שכנה הטירה של משפחת איסהאיה בתקופת אדו (טוקוגאווה) (1603–1867).
בתחומי העיר איסהאיה, ולאורך הכביש המהיר לנגסאקי, נשארו אבני דרך ותחנות דרכים מהתקופה העתיקה. דבר המבליט את חשיבות הדרך שעברה במקום מאז ומקדם.
היסטוריה > התקופה המודרנית

ביולי 1957, גשמים חזקים שירדו במחוז נגסאקי גרמו לשיטפון גדול באיסהאיה, עם למעלה מ-500 הרוגים ו-3,500 פצועים.
בשנת 1989 החל פרויקט טיוב הקרקע במפרץ איסהאיה.
ב-20 בנובמבר 2007, התקיים טקס סיום פרויקט טיוב הקרקע וכעבור חודש, נפתח כביש סוללת הטיוב של מפרץ איסהאיה.
אוכלוסייה

אוכלוסיית העיר מונתה 133,162 תושבים (1 בנובמבר 2021), והצפיפות עומדה על 390 נפשות/קמ"ר. שינוי אוכלוסייה מ-1980 ל-2021 :
| 1980 | 1985 | 1990 | 1995 | 2000 | 2005 | 2014 | 2017 | 2021 |
| --- | --- | --- | --- | --- | --- | --- | --- | --- |
| 127,339 | 134,804 | 138,918 | 142,517 | 144,299 | 144,034 | 138,556 | 135,546 | 133,162 |
חינוך ותרבות

באיסהאיה נמצאת האוניברסיטה הפרטית, אוניברסיטת נגסאקי ווסליאן (אנ'). חמישה בתי ספר מקצועיים, שמונה בתי ספר תיכוניים, 16 חטיבות ביניים ו-28 בתי ספר יסודיים.  בית הספר למוזיקה של חברת ימאהה העולמית.
בעיר ישנן 4 ספריות ציבוריות ומוזיאון לאמנות והיסטוריה.
גאוגרפיה

העיר ממוקמת בחלק המרכזי של מחוז נגסאקי. מצפון לעיר איסהאיה נמצא רכס הרי טאקיאמה. ממערב נמצא חצי האי נגסאקי ומדרום חצי האי שימאברה (אנ'). החלק הצפון מזרחי של העיר מוקף משלושת צדדיו במפרץ Ōmura בצפון מערב, ים אריאקה (מפרץ איסהאיה) בצד המזרחי ומפרץ טאצ'יבנה בצד הדרומי.
באזור מפרץ איסהאיה בוצעו פרויקטים גדולים לטיוב הקרקע שהוסיפו מישורים בתוך ים אריאקה לטובת החקלאות האזורית. בשנת 1989 החל פרויקט הטיוב של מפרץ איסהאיה (諫早湾干拓事業) שהתבצע על ידי משרד החקלאות, היערות והדייג. בפרויקט נבנו סוללות ושערים ובסך הכל 35 קמ"ר הוחזרו לשימוש חקלאי נכון לשנת 2018.
תצלום לוויין של עיר איסאהיה (מסופק על ידי הרשות למידע גיאו -מרחבי של יפן)
מפרץ איסהאיה, 2012
כלכלה

מיקומה של העיר איסהאיה במרכז מחוז נגסאקי הביאה חברות ליצור בה בסיס פיננסי ותעשייתי אזורי ומחוזי. בנוסף, החלק המזרחי של העיר שבפרויקט טיוב הקרקע נוספו לעיר 35 קמ"ר של קרקע חקלאית המשמשת לגידול אורז באיכות גבוהה, הפכו את העיר גם לסל המזון והלחם הגדול ביותר במחוז.
פארק התעשייה בעיר מורכב מארבעה קומפלקסים שבהם מוקמו מטות של 11 פירמות פיננסיות ובנקים וכן, מפעלי הייצור וההרכבה של התעשיות הבינלאומיות היפניות. החברות הידועות ביותר הן: טויוטה, ימאהה כלי נגינה וימאהה אופנועים, סוני, ניסאן, מזדה, הונדה, סוזוקי ועוד. כמוכן חברות בינלאומיות שבסיסן מחוץ ליפן מקמו את מפעליהם בעיר כגון הרלי-דייווידסון ואחרים.
הפקידים ועובדי פארק התעשייה, ברובם גרים בעיר השכנה אומורה, הידועה כעיר שינה, שנבנו בה כ-90 בתי מלון ומתחמי שינה רבים.
תחבורה > קווי נוסעים

קווי הנוסעים באיסהאיה מגוונים ביותר בהם ניתן לנסוע באוטובוסים מוניות ורכבות.  בעיר פועלות 4 חברות אוטובוסים.
תחבורה > רכבות

JR רכבת קיושו
רכבת שימאברה
תחבורה > כבישים מהירים

הכביש המהיר של מחוז נגסאקי
הכבישים הארציים של יפן
כביש 34
כביש 57
כביש 207
כביש 251
תחבורה > תחבורה אווירית

שדה התעופה נגסאקי שליד העיר אומורה משרת גם את העיר איסהאיה.
ערים אחיות וידדותיות

הרפובליקה העממית של סין הרפובליקה העממית של סין, ג'אנגג'ואו.
ארצות הברית ארצות הברית, אתונה, טנסי.
יפן יפן, טשוימה.
יפן יפן, איזומו.
הערות שוליים

↑  国土数値情報 | 行政区域データ, nlftp.mlit.go.jp
↑  日本の川 - 九州 - 本明川 - 国土交通省水管理・国土保全局, www.mlit.go.jp
↑  Isahaya | Japan | Britannica, www.britannica.com (באנגלית)
↑  1957年（昭和32） 7月　諫早豪雨. Japan Meteorological Agency (ביפנית). נבדק ב-16 בספטמבר 2018. {{cite web}}:  (עזרה)
↑  No Author, Landslide brings up memories of Kyushu's past, The Japan Times, ‏1997-07-10 (באנגלית אמריקאית)
↑  The number is indicated according to the Japanese censuses of 1980, 1985, 1990, 1995, 2000 and 2005.
↑  האתר הרשמי של עירית גוטו
↑  教育・文化／教育／記事一覧 | 教育・文化 | 諫早市公式ホームページ, www.city.isahaya.nagasaki.jp (ביפנית)
↑  No Author, Isahaya Bay reclamation dispute continues, The Japan Times, ‏2019-09-18 (באנגלית אמריקאית)
↑  Transportation Spots in Nagasaki / Isahaya / Omura Area (Page 1)| Japan Travel by NAVITIME - Japan Travel Guides, Transit Search and Itinerary Planner, japantravel.navitime.com
| --- | --- |
בקרת זהויות :  NLI: 987007538132705171  BNE: XX5877049  CiNii: DA06651770  LCCN: nr91020362  MusicBrainz: 28ab5a3e-8327-4d31-8106-361cf1283b4d  NDL: 00284659  VIAF: 136477063   WorldCat (עם VIAF): 136477063 
אחת הספריות העירוניות
בנין תחנת הרכבת JR באיסהאיה
אירוויזיון הילדים 2011

| --- | --- |
 סלוגן התחרות: "‎Reach for the top!" (הגיעו לפסגה!)
 מספר התחרות:  9
 גמר:  3 בדצמבר 2011
 מנחים:  גוהר גספריאן ואווט ברסגיאן
 רשת השידור המפיקה:  ארמניה ARMTV
 מיקום האירוע:  ארמניה ירוואן, ארמניה
 המפקח על התחרות:  סייסטה באקר מהולנד
 השיר הזוכה:  גאורגיה גאורגיה להקת Candy‏ - Candy Music
 שיטת הניקוד:  8-1, 10 ו-12 מכל מדינה,כל מדינה מקבלת 12 נקודות לפי שההצבעה מתחילה
 מספר משתתפות:  13
 משך התחרות:  שעתיים וחמש דקות
 מדינות שמשתתפות לראשונה:  אין
 מדינות שחוזרות לאחר פרישה:  בולגריה בולגריה
 מדינות שפרשו מהתחרות:  מלטה מלטה סרביה סרביה
 מופעי פתיחה/ביניים:  ולדימיר ארוזמיאן (זוכה השנה שעברה) ומולי סאנדן (נציגת שוודיה באירוויזיון הילדים 2006)
 סיימו עם 0 נקודות:  אין
 המדינות המשתתפות
 
   מדינות משתתפות   מדינות שהשתתפו בעבר אך לא השתתפו בשנת 2011
 → אירוויזיון הילדים 2010 אירוויזיון הילדים 2012 ← 
 
אירוויזיון הילדים 2011 היא ההפקה התשיעית של אירוויזיון הילדים שנערכה בארמניה, בירוואן אחרי הניצחון של ארמניה באירוויזיון הילדים 2010 ב-3 בדצמבר 2011. בתחרות השתתפו 13 מדינות, המדינה הזוכה הייתה גאורגיה עם השיר "Candy Music" ("מוזיקת הממתקים"). זו הייתה הפעם השנייה שגאורגיה זכתה במקום הראשון באירוויזיון הילדים, הפעם בפער נקודות קטן, הפרש של 5 נקודות בלבד מהולנד שזכתה במקום השני.
פורמט > שינוי חוקים

בשנה זו הוחלט שההצבעה תחל לאחר השיר הראשון ולא כמו בשנים הקודמות בזמן ביצוע השירים.
בנוסף הוחלט שזמרים שהתחרו בשנה הקודמות יכולים לחזור להשתתף עקב בקשה של המשלחת הרוסית ששלחה בשנה זו ובשנה שאחריה אומנים שהשתתפו בעבר בתחרות.
פורמט > שינוי חוקים > אומנים חוזרים

| 0 | 1 | 2 |
| --- | --- | --- |
| מבצע | מדינה | שנים קודמות |
| אקטרינה "קטיה" ריאבווה | רוסיה רוסיה | אירוויזיון הילדים 2009 (מקום 2) |
פורמט > הלוגו

הלוגו נוצר על ידי צוותי של רשות השידור הארמנית, איגוד השידור האירופי והסטודיו של אנטון ברנוב הבלארוסי והוצג לראשונה ב-15 ביולי 2011, צורת הר שבלוגו רומזת להר אררט שהארמנים רואים בו סמל שלהם.
לפי סיסטה באקר הלוגו והמוטו מייצגים את השאיפה של המתמודדים להציג לפסגה.
טבלת המשתתפים

| סדר | מדינה | שפה | מבצע | שיר | תרגום לעברית | מקום | נקודות |
| --- | --- | --- | --- | --- | --- | --- | --- |
| 1 | רוסיה רוסיה | רוסית | קטיה רִיאַבּוֹוָה | Как Ромео и Джульетта | כמו רומיאו ויוליה | 4 | 99 |
| 2 | לטביה לטביה | לטבית | אָמָנדַה בֵסְנֶקוֹוָה | Mēness suns | כלב וירח | 13 | 31 |
| 3 | מולדובה מולדובה | רומנית, אנגלית | לֵרִיקַה | No, No | לא, לא | 6 | 78 |
| 4 | ארמניה ארמניה | ארמנית, אנגלית | דָלִיטַה | Welcome To Armenia | ברוכים הבאים לארמניה | 5 | 85 |
| 5 | בולגריה בולגריה | בולגרית | אִיוָן אִיוָנוֹב | Супергерой | סופר גיבור | 8 | 60 |
| 6 | ליטא ליטא | ליטאית | פָאוּלִינַה סְקרָבִּיט | Debesys | עננים | 10 | 53 |
| 7 | אוקראינה אוקראינה | אוקראינית, אנגלית | קְרִיסטַל | Європа | אירופה | 11 | 42 |
| 8 | מקדוניה מקדוניה | מקדונית | דוֹרִיאָן דְלַקַה | Жими овој фрак | אני נשבע במעיל הזה | 12 | 31 |
| 9 | הולנד הולנד | הולנדית | רֵייצֶ'ל | Ik ben een teenager | אני נער\ה | 2 | 103 |
| 10 | בלארוס בלארוס | רוסית | לִידִיָה זַבּלוֹצְקִיָה | Ангелы добра | מלאכים של טוב | 3 | 99 |
| 11 | שוודיה שוודיה | שוודית | אֵרִיק רָפּ | Faller | ליפול | 9 | 57 |
| 12 | גאורגיה גאורגיה | גאורגית, אנגלית | לַהֲקַת Candy | Candy Music | מוזיקת הממתקים | 1 | 108 |
| 13 | בלגיה בלגיה | הולנדית | פמקה | Een kusje meer | עוד נשיקה אחת | 7 | 64 |
מוסרי הניקוד

רוסיה רוסיה-ולנטין סדיקי (שחקן ומגיש הנקודות ב-2012)
לטביה לטביה- שרלוטה לנמרה (נציגת לטביה באירוויזיון הילדים 2010)
מולדובה מולדובה-סטפן רוסקובן (נציג מולדובה באירוויזיון הילדים 2010)
ארמניה ארמניה-רזמיק אגאג'יאן (מגיש הנקודות ב-2009 והוא השתתף בקדם הארמני בשנים 2009-2011)
בולגריה בולגריה-סמואיל סרנדב סנצ'ו
ליטא ליטא-דימניקס זביויליס (הנחה את הקדם הליטאי בשנה זו)
אוקראינה אוקראינה-אמנדה קוינג (זמרת, השתתפה בקדם האוקראיני)
מקדוניה מקדוניה-אניה ואטרווה (נציגת מקדוניה באירוויזיון הילדים 2010)
הולנד הולנד-אנה לינגווי (אחת מנציגות הולנד באירוויזיון הילדים 2009)
בלארוס בלארוס-אנה קובליובה (מנחת הקדם הבלארוסי ב-2010)
שוודיה שוודיה-אינה ג'אן ון הרף (מנחה ב-SVT 1)
גאורגיה גאורגיה-אלנה מקשוילי (אחת מנציגות גאורגיה באירוויזיון הילדים 2009)
בלגיה בלגיה-ג'יל ואן ורן ולורן רויק (נציגות בלגיה באירוויזיון הילדים 2010)
אמליה, דוכסית וירטמברג

אמליה, דוכסית וירטמברג (28 ביוני 1799 – 28 בנובמבר 1848), הייתה בתו של לודוויג, דוכס וירטמברג ואשתו של יוזף, דוכס סקסוניה-אלטנבורג.
ביוגרפיה

אמליה נולדה ב-28 ביוני 1799 בואליספורט שבשלזיה, ללודוויג, דוכס וירטמברג ולהנרייטה, נסיכת נסאו-ויילבורג בתם של קרל כריסטיאן, נסיך נסאו-ויילבורג וקרולינה, נסיכת אורנז'-נסאו.
בשנת 1817 התחתנה אמליה עם יוזף, נסיך הכתר של סקסוניה-הילדבורגהאוזן, בנו של פרידריך, דוכס סקסוניה-הילדבורגהאוזן, ממנו נולדו לה 6 ילדים. בשינויים שחלו במדינות תורינגיה לאחר מותו של פרידריך הרביעי, דוכס סקסוניה-גותה-אלטנבורג ללא יורשים, קיבל אביו פרידריך, דוכס סקסוניה-הילבורגהאוזן את אזור אלטנבורג, והפך לדוכס סקסוניה-אלטנבורג. בשנת 1834 מת אביו פרידריך, דוכס סקסוניה-אלטנבורג, ובעלה עלה לשלטון במקומו כיוזף, דוכס סקסוניה-אלטנבורג. שלטונו של יוזף היה מאוד שמרני, ומשום כך נאלץ להתפטר במהלך מהפכות אביב העמים, ואחיו גאורג, דוכס סקסוניה-אלטנבורג עלה לשלטון במקומו.
במהלך ההפגנות שאירעו בדוכסות, ב-28 בנובמבר 1848 מתה אמליה באלטנבורג.
משפחתה

ב-24 באפריל 1817 התחתנה אמליה עם יוזף, דוכס סקסוניה-אלטנבורג, ממנו נולדו לה 6 ילדים:
מריה מסקסוניה-אלטנבורג (1818–1907), התחתנה עם גאורג החמישי, מלך הנובר
פאולינה (1819–1825)
תרזה (1823–1915)
אליזבת, נסיכת סקסוניה-אלטנבורג (1826–1896), התחתנה עם פטר השני, הדוכס הגדול של אולדנבורג
אלכסנדרה, נסיכת סקסוניה-אלטנבורג (1830–1911), התחתנה עם קונסטנטין ניקולאייביץ', הנסיך הגדול של רוסיה
לואיזה (1832–1833)
אנריקה גואיטה

אנריקה גואיטה (בספרדית: Enrique Guaita;‏ 11 ביולי 1910 – 18 במאי 1959) היה כדורגלן ארגנטינאי-איטלקי, ששיחק בעמדת החלוץ. זכה עם נבחרת איטליה במונדיאל 1934.
גואיטה שיחק את רוב הקריירה שלו בקבוצות אסטודיאנטס וראסינג קלוב שבארגנטינה, אך גם שיחק בקבוצה רומא שבאיטליה.
קריירת משחק > קריירת קבוצות

גואיטה שיחק באסטודיאנטס דה לה פלאטה, שם היה חלק מההתקפה המפורסמת של לוס פרופסורס. בשנת 1934 עבר לאיטליה, שם ככל הנראה שיחק באופן הטוב ביותר. הוא שיחק בקבוצה רומא במשך שתי עונות, וזכה בתואר מלך השערים של הליגה האיטלקית בעונת 1934/1935 בה כבש 28 שערים. הוא התפרסם אז בכינויו "איל קורסארו נרו". בשנת 1936 חשש מגיוסו לצבא האיטלקי, וכתוצאה מכך חזר לארגנטינה, שם שיחק שוב באסטודיאנטס עד שפרש בשנת 1939.
קריירת משחק > קריירה לאומית

גואיטה היה אחד מ-12 השחקנים הארגנטינאים ששיחקו גם בנבחרת ארגנטינה וגם בנבחרת איטליה, עד שנאסר החוק של לשחק עבור יותר מנבחרת אחת. עם ארגנטינה זכה בקופה אמריקה 1937, בעוד שבאיטליה כבש את שער הניצחון בחצי גמר מונדיאל 1934 נגד אוסטריה, וזכה עימה בטורניר עם ניצחון 1–2 על צ'כוסלובקיה בגמר. בסיום הטורניר נבחר גואיטה להיות בנבחרת המצטיינת.
תארים

קופה אמריקה: 1937
גביע העולם: 1934
מלך השערים של הליגה האיטלקית: 1934/35 
 (28 שערים)
נבחרת הטורניר של מונדיאל 1934
אנדרו ברנסון

| --- | --- |

 לידה:  3 בינואר 1966  (בן 58) בלק מאונטן, ארצות הברית 
 מדינה:  ארצות הברית 
 מקום מגורים:  איזמיר 
 ידוע בשל:  מעצרו בטורקיה גרר סנקציות כלכליות בין טורקיה וארצות הברית
 השכלה:  Trinity Evangelical Divinity School  אוניברסיטת אברדין  Erskine Theological Seminary 
 השקפה דתית:  נצרות פרוטסטנטית 
 מספר צאצאים:  3 
 
אנדרו קרייג ברנסון (באנגלית: Andrew Craig Brunson נולד ב-3 בינואר 1966) הוא כומר אמריקאי אוונגלי של כנסיית התחייה של איזמיר. ברנסון נעצר בטורקיה באוקטובר 2016 בטיהורים שהתרחשו לאחר ניסיון ההפיכה הצבאית בטורקיה בשנת 2016, שבמהלכו נכלאו עשרות אלפי אנשי צבא טורקים, ומתנגדים למשטר. בקיץ 2018 הוביל המשך מעצרו לסנקציות הדדיות בין ארצות הברית לטורקיה. ב-12 באוקטובר 2018 שוחרר ברנסון ממעצר והותר לו לשוב לארצות הברית.